Oh My Hantaran

**Oh My Hantaran** ialah sebuah siri drama televisyen Malaysia 2021 arahan Shuhaimi Lua. drama bersiri ini dibintangi Noki K-Clique dan Elisya Sandha. Siri ini memulakan tayangan di Slot Diandra, (TV9) bermula 29 Disember 2021 menggantikan Mr. Millennium.

## Sinopsis
Mengisahkan Mira (Elisya Sandha), gadis idaman kampung yang bercinta dengan Mail (Noki K-Clique), seorang pemuda kampung yang sangat menghormati orang tua. Namun, hubungan mereka tidak direstui oleh ayah Mira, Encik Sabri (Rosli Rahman Adam). Mail seorang yang rajin berusaha dan bekerja dengan Pak Hassan yang dianggap sebagai ayah.

Encik Sabri mengharapkan Mira, satu-satu anaknya itu berkahwin dengan Rizal (MK K-Clique), iaitu anak kepada ketua kampung. Rizal berkelulusan ijazah universiti malahan dia bakal mewarisi tanah dan perniagaan kampung ayahnya. Sebenarnya Rizal seorang gengster kampung yang digeruni oleh pemuda kampung tetapi dia selalu berlagak baik di depan orang tua.

Encik Sabri menetapkan syarat kepada Mail untuk menyediakan wang hantaran sebanyak RM51,000 dalam masa sebulan jika ingin berkahwin dengan Mira. Demi cinta, Mail berusaha untuk mengumpul jumlah duit itu dalam tempoh yang singkat. Rizal yang mula menyukai Mira dari zaman sekolah lagi telah bersumpah untuk memiliki Mira dengan apa jua cara pun.

Dalam keadaan buntu mencari jalan, ibu Mail akhirnya menyuruh Mail berjumpa dengan ayah kandungnya, Malek di Kuala Lumpur. Tanpa dijangka, Malek meminta Mail untuk mendapatkan kembali wangnya dari para penghutang.

Mail akan diberikan ganjaran berdasarkan jumlah kutipan itu. Bermulalah cabaran Mail sebagai seorang pemungut hutang demi mencari duit dalam kadar segera. Mail tidak ingin kehilangan Mira dan dia terpaksa merahsiakan kegiatan itu daripada pengetahuan Mira. Adakah Mail akan berjaya dan mengecapi kebahagiaan bersama Mira? Bagaimana pula dengan Rizal yang tidak berputus asa untuk menawan hati Mira?

## Pelakon
* Nur Elisya Sandha binti Hassan
** sebagai Mira 
* Ahmad Ikhwan bin Aji 
** sebagai Mail
* Muhammad Hairi Amin bin Hamdan 
** sebagai Rizal
* Rosli bin Abdul Rahman 
** sebagai Encik Sabri
* Anna Ellisa Gustin Jobling binti Abdul Rahman Jobling 
** sebagai Alya
* Muhammad Alif bin Abdul Hadi 
** sebagai Emi
* Syazlin Suhaizan binti Zainal 
**
** sebagai Syikin
* Jasper James Supayah 
** sebagai Wani
* Salina binti Saibi 
** sebagai Bidan Yaya
* Y.M Raja Azura binti Y.M Tengku Ahmad Tajudin 
** sebagai Datin Amy
* Khairil Anwar bin Aman 
** sebagai Malik
* Siti Haida binti Abd Moin 
** sebagai Asmidar
* Md Zalif Naqiuyudin bin Wan Abu Bakar Sidek 
** sebagai Lawyer buruk
* Siti Roziana binti Zain 
** sebagai Kamalia
* Jasmiah binti Abdul Hamid 
** sebagai Sakinah
* Mustapha Kamal bin Mohd Daud 
** sebagai Dato Malek
* Siti Naziyah binti Sheikh Mustafar 
** sebagai Datin Merry
* Syarafi Sudarmaji sebagai Farish
* Kak Girl sebagai Ratu Bawang
* Aril Izz sebagai Jengking
* Haziq Haiqal sebagai Peguam Muda
* Mohd Faizal bin Hussein 
** sebagai Bujas
* Jaafar Onn bin Awang 
**
** sebagai Long Parang 
* Syed Nahar bin Syed Mohktar
** sebagai Gondang
* Ruzaidi bin Abdul Rahman 
** sebagai Tok Mat Tinju
* Raja Muhammad Afiq bin Raja Razali 
** sebagai Manja Sado
* Da'i Muhammad sebagai Ustaz Hakim

## Rujukan